recursal/SuperWikiNEXT-32B huggingface dataset:
**கரந்தை காந்தி**

சுதந்திரப் போராட்டத்தில், காந்தியவாதியாய் தன்னை முழுமையாய் அர்ப்பணித்துக் கொண்டவர் திரு ச.அ.சாம்பசிவம் பிள்ளை அவர்களாவார்.

### பொறியாளர் பணி

```
   திருச்சி மாவட்டத்தில் பிறந்தவர் இவர். ஆங்கிலேயர் ஆட்சி காலத்திலேயே பொறியியல் படித்துப் பட்டம் பெற்றவர். சேலம், திருச்சி முதலிய நகரங்களில், பொதுப் பணித் துறையில், பொறியாளராகப் பணியாற்றியவர்.
```

### பணி துறப்பு

```
     மகாத்மா காந்தி அவர்கள் 1920 அம் ஆண்டில், ஒத்துழையாமை இயக்கத்தை அறிவித்தபோது, தனது பொறியாளர் பணியினைத் துறந்தார். திருச்சியில் இருந்து கரந்தைக்கு இடம் பெயர்ந்தார்.
```

### சமூகப் பணி

```
     கரந்தையைச் சுற்றியுள்ள பகுதிகளில், மிகவும் தாழ்த்தப்பட்ட மக்கள் வசிக்கும் பகுதிக்கு தினமும் செல்வார். அங்குள்ள சிறுவர்களை எல்லாம், அழைத்துக் கொண்டு, வெண்ணாறு சென்று, அவர்களைக் குளிப்பாட்டி, தலைக்கு எண்ணெய் தடவி, தலைச் சீவி விடுவார். சுத்தமாய் இருப்பது, தாம் இருக்கும் இடத்தில் தூய்மையைப் பேணிப் பாதுகாப்பது பற்றி அவர்களுக்குப் போதிப்பார். 
      ஒரு நாள், இரு நாள் அல்ல, நாள்தோறும், தன் காலம் முழுவதும் இவர் ஆற்றிய பணி இது. அந்நாளில் மிகவும் மகத்தான பணி இது. மிகவும் தாழ்த்தப் பட்டவர்கள் வசிக்கும் தெருக்களில் காலடி எடுத்து வைப்பதே, மிகவும் பாபகரமான செயலாய் கருதப்பட்ட காலத்தில், சிறிதும் தயங்காது, தொடர்ந்து, அப்பகுதி மக்களுக்காகப் பாடுபட்டவர்.
```

### கரந்தை காந்தி

```
     காந்தியின் வாழ்விலும், தோற்றத்திலும் மாற்றத்தைக் கொடுத்த ஊர் மதுரை. மேல் அங்கியைக் கழற்றி எறிந்துவிட்டு, அரை ஆடை உடுத்தி, ஆண்டியின் கோலத்திற்கு மாறியது மதுரையில்தான்.
     மதுரையில் காந்தி, தன் மேலாடையைத் துறந்ததும், கரந்தையில் சாம்பசிவமும் தன் மேலாடையைத் துறந்தார். இறுதி வரை இடுப்பில் ஒரு வேட்டி, மேலே ஒரு சிறு துண்டு. இதுவே இவரது உடையாகிப் போனது.
      கரந்தையிலும், தஞ்சையின் பிற பகுதிகளிலும், நாள்தோறும் ஒரு பகுதியில், சிறு கூட்டம் ஒன்றினைக் கூட்டி, வெள்ளையனே வெளியேறு என வீர முழக்கமிடுவார். இதனாலேயே கரந்தையில் ஆறு மாதம், சிறையில் ஆறுமாதம் என இவர்தம் வாழ்வு கழிந்தது. 
       சாம்பசிவம் என்னும் இவர்தம் இயற்பெயரும் மெல்ல மறைந்து, கரந்தை காந்தி என்னும் பெயரே, இவர்தம் பெயராக நிலைத்தது.
```

### கரந்தைத் தமிழ்ச் சங்கப் பணி

```
    கரந்தைத் தமிழ்ச் சங்கத்தின் முதற்றலைவராய் முப்பதாண்டுகள் ஒப்பிலாப் பணியாற்றிய, தமிழவேள் உமாமகேசுவரனாரின், மைத்துனர் இவர். கரந்தைத் தமிழ்ச் சங்க வளாகத்தில், தமிழ் பெருமன்றத்தையும், சங்க வளாகத்திற்கும், விளையாட்டுத்திடலுக்கும் இடையே ஓடும் வடவாற்றினைக் கடந்திட, ஒரு அழகிய தொங்கு பாலத்தையும் அமைத்தவர் இவர்.
```

### மேற்கோள்கள்

((reflist))

1. ↑
2. ↑  [கரந்தைத் தமிழ்ச் சங்க ஆண்டு அறிக்கை, 1929]
பரிசுத்த திரித்துவ தேவாலயத்தின் முகப்புத் தோற்றம்
**பரிசுத்த திரித்துவ தேவாலயம்** (Holy Trinity Church) இந்தியாவில் தமிழ்நாட்டில் உள்ள உதகமண்டலத்தில் அமைந்து உள்ளது. இது ஊட்டியின் மிகப் பழைய நிலக்குறி அல்லது அடையாளம் ஆகும். இந்த கட்டிடம் ஆரம்ப காலங்களில் ஞாயிற்றுக் கிழமைகளில் தேவாலயம் ஆகவும் மற்ற நாட்களில் பள்ளி ஆகவும் செயல்பட்டு வந்தது. 1858 இல் இருந்து இது தேவாலயம் ஆக மட்டும் செயல்பட்டு வருகிறது.

ஜார்ஜ் உக்லோ போப் எனும், தமிழ் புலமை பெற்ற ஆங்கிலேயர்தான் இந்த தேவாலயத்தின் வளர்ச்சியில் அதிகம் பங்கேற்றார். இவர் அநேக தமிழ் நூல்களை ஆங்கிலத்தில் மொழி பெயர்த்துள்ளார். திருக்குறளும் அதில் அடக்கம் ஆகும். 185 – 59 வரை இத்தேவாலயத்தின் பாதிரியாராக இருந்தார். இச்சபையில் ஏறக்குறைய 700 குடும்பங்கள் இருக்கின்றனர். ஏழு சிறு சபைகள் இந்த சேகரத்தோடு (தலைமை ஆலயம்) இணைக்கப்பட்டுள்ளது. அவை பரிசுத்த தோமாவின் ஆலயம் ஊட்டி, பரிசுத்த யோவானின் ஆலயம் கண்டல், இம்மானுவேலின் ஆலயம் கெந்தொரை, அனைத்து பரிசுத்தவான்களின் ஆலயம், தோடா காலனி, பரிசுத்த பவுலின் ஆலயம் முதோரை, கிறிஸ்துவின் ஆலயம், தோமண்ட், ஆகும். இந்த வருடம் இந்த ஆலயம் தனது 150 ஆவது பிரதிஷ்டை வருடமாக கொண்டாட இருக்கிறது.

மேற்கோள்கள்
-----------

1. ↑  "Stage set for sesquicentennial celebrations of Ooty church". 2010-06-28 அன்று மூலம் பரணிடப்பட்டது. 2019-01-24 அன்று பார்க்கப்பட்டது.
பிர்கே தொப்பியுடன் நேபாள எழுத்தாளர் பானுபக்தா ஆச்சார்யா
**பிர்கே தொப்பி** (*Birke topi*) என்பது நேபாளத்தின் மேற்கு மலைப் பகுதியில் வாழ்கின்ற மக்கள் அணியும் பாரம்பரிய தொப்பி வகையாகும். பிர்கே டோபி அல்லது பானுபக்தா பாணி தொப்பி என்ற பெயர்களாலும் இது அழைக்கப்படுகிறது. கவிஞர் ஆதிகவி பானுபக்த ஆச்சார்யாவால் பிர்கே தொப்பி பிரபலப்படுத்தப்பட்டது.

அமைப்பு
-------

நேபாளத்தின் பாரம்பரிய பானைகளின் மூடியின் வடிவத்தில் உருளை வடிவமும் மேலே குப்பியும் கொண்டதாக இத்தொப்பி அமைந்துள்ளது. வழக்கமாக அச்சிடுதல் அல்லது பூத்தையல் இல்லாமல் கருப்பு நிறத்தில் கிடைக்கும். ஆனால் தற்போது பல வடிவங்கள் மற்றும் வடிவமைப்புகளுடன் மற்ற வண்ணங்களிலும் கிடைக்கிறது. பார்ப்பதற்கு இமாச்சலி தொப்பியைப் போல காட்சியளித்தாலும் பிர்கே தொப்பியின் மேல் ஒரு குமிழ் இடம் பெறுகிறது.

நவீன பயன்பாடு
-------------

நவீன நேபாள சமுதாயத்தில் பிர்கே தொப்பியின் பயன்பாடு மிகவும் அரிதாக உள்ளது. மக்கள் பிர்கே தொப்பியை விட டாக்கா தொப்பி மற்றும் பத்கௌலே தொப்பி அணிவதை விரும்புகிறார்கள். பானுபக்த ஆச்சார்யாவின் ஆண்டுவிழா போன்ற சிறப்பு நிகழ்வுகளில் இந்த தொப்பி வழக்கமாக அணியப்படுகிறது. கவிஞரின் நினைவாக, தனாகூன் மாவட்டத்தில் உள்ள ஆச்சார்யாவின் சொந்த ஊரான பானு நகராட்சியின் அதிகாரிகள் வேலை நேரத்தில் இந்த தொப்பியை அணிய முடிவு செய்தனர்.

காட்சியகம்
----------

* Portrait of Motiram Bhatta in a birke topiபிர்கே தொப்பியுடன் மோதிராம் பாட்டா
* Statue of Bhanubhakta Acharya wearing Daura-suruwal and Birke topiதௌரா-சுருவால் மற்றும் பிர்கே தொப்பியுடன் இந்தியாவின் டார்ச்சிலிங்கில் உள்ள பானுபக்த ஆச்சார்யாவின் சிலை
* A commemorative stamp of Bhanubhakta Acharya wearing Birkhe topi.பிர்கே தொப்பி அணிந்த பானுபக்த ஆச்சார்யாவின் நினைவு முத்திரை.

மேற்கோள்கள்
-----------

1. ↑  "70% Subsidy provided to procure machine for making Bhanubhakta's Cap". *GorakhaPatra* (ஆங்கிலம்). 2021-10-10 அன்று பார்க்கப்பட்டது.
2. ↑  "कता गयो बिर्खे टोपी ?". *radiokantipur.com* (English). 2021-12-06 அன்று பார்க்கப்பட்டது.CS1 maint: Unrecognized language (link)
3. ↑  "बिर्खे टोपी लगाउने निर्णय कार्यान्वयन भएन, कर्मचारीलाई ढाका र चुच्चे टोपी नै प्यारो". *Image Khabar* (ஆங்கிலம்). 2021-12-06 அன்று பார்க்கப்பட்டது.
4. ↑  Setopati, सेतोपाटी संवाददाता. "कविहरूको शिरमा बिर्खे टोपी!". *Setopati* (இந்தி). 2021-12-06 அன்று பார்க்கப்பட்டது.
5. ↑  "Aadikabi Bhanu Jayanti today". *GorakhaPatra* (ஆங்கிலம்). 2021-11-04 அன்று பார்க்கப்பட்டது.
6. ↑  "Employees at Bhanu municipality start wearing Bhanubhakta-era cap". *Salleri Khabar* (ஆங்கிலம்). 2021-11-04 அன்று மூலம் பரணிடப்பட்டது. 2021-11-04 அன்று பார்க்கப்பட்டது.
**மருத்துவ சிகிச்சை** (ஆங்கிலம்:**Treatment** மற்றும் **Therapy**; பொதுவாக **tx**, **Tx**, அல்லது **Tx** என குறிக்கப்படுகிறது.) என்பது ஆரோக்கியம் சம்பந்தப்பட்ட பிரச்சனைகளை சரிசெய்ய பயன்படும் ஒரு வழிமுறை ஆகும். பெரும்பாலும் நோய்களை கண்டறிந்து பின் சிகிச்சையளிக்கப்படும். உதாரணமாக மருத்துவ துறையில் உளவியலாளர்கள் மற்றும் பல மனநலம் சார்ந்த தொழில்முறையாளர்கள், மனநல மருத்துவர்கள், மனநல மருத்துவ செவிலியர்கள் கலந்தாய்வாளர்கள் மற்றும் மருத்துவம் சார்ந்த சமூக பணியாளர்கள் முதலானோர் கூட்டாக இணைந்து உளவியல் சிகிச்சை வழங்குகின்றனர். ஆங்கில சொல்லான **Therapy** இலத்தீன் மொழில் உள்ள **Therapīa** என்ற சொல்லில் இருந்து வந்தது (மேலும் கிரேக்கம்: θεραπεία). மருத்துவ சிகிச்சைகளின் விதிப்படி அணைத்து மருத்துவ சிகிச்சைகளுக்கும் சிகிச்சை வழங்குதலுக்கான அறிகுறிகள் மற்றும் எதிரான அறிகுறிகள் என உள்ளது

வகைப்பாடு
---------

மருத்துவ சிகிச்சை என்பது பல சிகிச்சை முறைகளைக் கொண்டு பல வகைகளின் வகைகளாக வழங்கப்படுகிறது.

### நோக்கத்தின் அடிப்படையில் வகைப்பாடு

* முதன்மையான சிகிச்சை
* பாலமான சிகிச்சை
* ஒருங்கிணைந்த சிகிச்சை
* குணப்படுத்தும் சிகிச்சை
* உறுதியான சிகிச்சை
* இலக்கு சிகிச்சை
* அனுபவம் வாய்ந்த சிகிச்சை
* நிலையான சிகிச்சை
* கண்டறியும் சிகிச்சை
* பராமரிப்பு சிகிச்சை
* நோய்த்தடுப்பு சிகிச்சை
* காப்பு சிகிச்சை
* படிநிலை சிகிச்சை
* ஆதரவு சிகிச்சை
* முறையான சிகிச்சை

### காலவரிசை அடிப்படையில் வகைப்பாடு

* முதலுதவி சிகிச்சை
* தீவிர சிகிச்சை
* புற நோயாளி சிகிச்சை
* வீட்டு பராமரிப்பு
* முதல் நிலை சிகிச்சை
* இரண்டாம் நிலை சிகிச்சை
* மூன்றாம் நிலை சிகிச்சை
* பின்தொடர்தல் சிகிச்சை

### சிறப்பு அமைப்பு அடிப்படையில் சிகிச்சை

இந்த அடிப்படையில் இயற்பியல் காரணிகள் (வெப்பம், குளிர், கதிர்வீச்சு, மின்காந்த அலை, ஒளி அலை மற்றும் ஒலி அலை), வேதியல் காரணிகள் (கனிமம் மற்றும் கரிமம்), மின் சாதனங்கள், உயிரியல் காரணிகள் மற்றும் இயற்கை காரணிகள் (நீர், நெருப்பு, காற்று மற்றும் மண்) முதலியவற்றைக் கொண்டு மருத்துவ சிகிச்சை வழங்கப்படுகிறது.

மேற்கோள்கள்
-----------

1. ↑  Online Etymology Dictionary, *Therapy*
2. ↑  National Cancer Institute > Dictionary of Cancer Terms > first-line therapy Retrieved July 2010
3. ↑  "Chapter Nine of the Book of Medicine Dedicated to Mansur, with the Commentary of Sillanus de Nigris" is a Latin book by Rhazes, from 1483, that is known for its 9th chapter, which is about therapeutics
**குசேலோபாக்கியானம்.** என்பது கதை இலக்கியங்களுள் ஒன்று ஆகும். குசேல + உபாக்கியானம் = குசேலோபாக்கியானம். இது குசேலர் பற்றிய கிளைக்கதை ஆகும்.

ஆசிரியர்
--------

வல்லூர் தேவராசப்பிள்ளை என்பவர் குசேலோபாக்கியானம் என்ற இந்நூலின் ஆசிரியர் என்று கூறப்பட்டாலும், இதன் உண்மையான ஆசிரியர் திரிசிரபுரம் மீனாட்சி சுந்தரம் பிள்ளை ஆவார். வல்லூர் தேவராசப்பிள்ளை செய்யுள் நூலை இயற்ற ஆர்வம் கொண்டு அது சரியாக வராமல் தவித்து துன்பமடைந்தார். அதைக்கண்டு இரங்கிய இவரின் ஆசிரியர் திரிசிரபுரம் மீனாட்சி சுந்தரம் பிள்ளை தானே குசேலோபாக்கியானம் நூலை இயற்றி அதை வல்லூர் தேவராசப்பிள்ளை பெயரில் வெளியிடவைத்தார். இந்த வரலாறை உ. வே. சாமிநாதையர் எழுதிய திரிசிரபுரம் மகாவித்துவான் மீனாட்சிசுந்தரம் பிள்ளையவர்களின் சரித்திரம் என்ற நூலின் முதல் பாகத்தில் தெளிவாக எழுதியுள்ளார்.

பிரிவுகள்
---------

குசேலோபாக்கியானம் நூலிலடங்கியுள்ள மூன்று பிரிவுகள்: 

1. குசேலர் மேல் கடல் அடைந்தது
2. குசேலர் துவாரகை கண்டு தம் நகர்ப்புறம் அடைந்தது
3. குசேலர் வைகுந்தம் அடைந்தது

கருத்துகள்
----------

குசேலோபாக்கியானம் தெரிவிக்கும் கருத்துகள்:

* தெய்வத்திருவருளை மக்கள் அறிதல்
* இல்லறச்சிறப்பு
* மனையாளின் பெருமை
* செல்வத்தின் நிலையாமை
* நட்பின் பெருமை

மேற்கோள்கள்
-----------

1. 1 2   *ஏழாம் வகுப்பு, தமிழ்*. செய்யுள்: தமிழ்நாட்டுப் பாடநூல் கழகம். 2007. பக். 28,31.
2. ↑   *குசேலோபாக்கியானம்: மூலமும் தெளிவுரையும்*. கூகுள் புக்சு. .
3. ↑  பாலூர் கண்ணப்ப முதலியார் எழுதிய, தமிழ் இலக்கிய அகராதி, பக்கம் 476, பதிப்பு: 1957, சென்ட்ரல் பதிப்பகம், சென்னை.
**பிர்லா மந்திர்**, ('**Birla Mandir'**)இந்தியாவின் கொல்கத்தாவில், பாலிகங்கே, அசுதோஷ் சௌத்ரி அவென்யூவில் அமைந்துள்ள ஒரு இந்துக் கோயிலாகும், இது தொழிலதிபர் பிர்லா குடும்பத்தினரால் கட்டப்பட்டது. இது இராமர் மற்றும் கிருஷ்ணர் போன்ற விஷ்ணுவின் அவதாரங்களுக்கு அர்ப்பணிக்கப்பட்டுள்ளது. கிருஷ்ணரின் பிறந்தநாளான ஜென்மாஷ்டமி அன்று காலை 5.30 மணி முதல் 11 மணி வரையிலும், மாலை 4.30 மணி முதல் இரவு 9 மணி வரையிலும் இக்கோயில் திறந்திருக்கும். பக்தர்கள் வெகு தொலைவில் இருந்து வந்து தெய்வங்களை தரிசனம் செய்வார்கள்.

வரலாறு
------

சூலை 2022, பாலிகங்கேவில் அமைந்துள்ள பிர்லா மந்திர் புகைப்படம்.
1970-ல் இக்கோயிலின் கட்டுமானப் பணி தொடங்கியது. முழு கட்டுமானத்தையும் முடிக்க 26 ஆண்டுகள் ஆனது. கட்டுமானம் சோம்புராஸ் மேற்பார்வையில் இருந்தது. 

1996ஆம் ஆண்டு பிப்ரவரி மாதம் 21ஆம் தேதி புதன்கிழமை அன்று காலை சுவாமி சிதானந்தஜி மகாராஜ் அவர்களால் *பிராண பிரதிஷ்டை* செய்யப்பட்டது. டாக்டர் கரண் சிங் அதே நாளில் இக்கோயிலை திறந்து வைத்தார்.

அமைவிடம்
--------

பாலிகங்கே, அசுதோஷ் சௌத்ரி அவென்யூவில் அமைந்துள்ள பிர்லா மந்திர் நுழைவாயில்
பிர்லா கோயில் கொல்கத்தா, பாலிகங்கே, அசுதோஷ் சௌத்ரி அவென்யூவில் அமைந்துள்ளது. இது லக்ஷ்மிநாராயண் மந்திர் என்றும் அழைக்கப்படுகிறது. பிர்லா மந்திரின் அருகிலுள்ள மெட்ரோ நிலையம் ஜதின் தாஸ் பூங்கா மற்றும் விஐபி பஜார் (கட்டுமானத்தில் உள்ளது). இது டம்டம்/கொல்கத்தா விமான நிலையத்திலிருந்து 16 கிமீ தொலைவிலும், சீல்டா ரயில் நிலையத்திலிருந்து 5 கிமீ தொலைவிலும் அமைந்துள்ளது. இவை தவிர; இந்த கோயிலுக்கு வருவதற்கு, பேருந்துகள், டிராம்கள், டாக்சிகள் போன்றவையும் உள்ளன.

கோயில் குறிப்புகள்
------------------

* பிரதான கோயிலில் கிருஷ்ணர் மற்றும் ராதையின் சிலைகள் உள்ளன.
* இடது பக்க கோயில் கோபுரத்தில் இந்து தெய்வமான, சக்தியின் அம்சமான துர்கா தேவியின் உருவம் உள்ளது.
* கோவிலின் வலது பக்க கோபுரத்தில் சிவன் தியான நிலையில் இருக்கிறார்.
* 44 கதா நிலத்தில் பரந்து விரிந்துள்ள இந்த கோயில், புவனேஸ்வரில் உள்ள புகழ்பெற்ற லிங்கராஜ் கோயிலை ஒத்திருக்கிறது. பிர்லா மந்திர் அதன் கல் வேலைப்பாடுகளில் பகவத் கீதையின் தத்துவத்தை விளக்கக்கூடிய ஓவியங்கள் காணப்படுகிறது. மேலும், சில சிக்கலான ராஜஸ்தானி கோயில் கட்டிடக்கலை பாணியைக் கொண்டுள்ளது. இந்த கோயில், கட்டிடக் கலைஞர் நோமி போஸ் என்பவரால் வடிவமைக்கப்பட்டது.

குறிப்புகள்
-----------

1. ↑  No deadline for these craftsmen Swati Mathur. TNN. December 6, 2012.

வெளி இணைப்புகள்
---------------

விக்கிமீடியா பொதுவகத்தில்,  
 ***Birla Mandir, Kolkata***   
என்பதின் ஊடகங்கள் உள்ளன.
**வெட்டுக்கிளி** கணுக்காலி தொகுதியைச் சேர்ந்த ஒரு பூச்சியினம் ஆகும். வெட்டுக்கிளிகள் வெளித் தோற்றத்தில் தத்துக்கிளிகள் போலிருக்கும். இதனை தத்துக்கிளிகளிலிருந்து வேறுபிரிப்பதற்காக இது குறுமுனை வெட்டுக்கிளி எனப்படும். வெட்டிக்கிளிகள் பல்வேறு நிறங்களில் உள்ளன. வேளாண்மை செய்யப்படும் பயிர்ச் செடிகளுக்குக் சேதம் விளைவிப்பதால் இது உழவர்களின் எதிரி என்று அறியப்படுகிறது.

உடலமைப்பு
---------

வெட்டுக்கிளியின் உடலமைப்பு
வெட்டுக்கிளிக்குக் கணுக்களாகப் பிரிவுபட்ட மூன்று இணைக் கால்கள் இருக்கின்றன. இவற்றில் பின் இணைக் கால்கள் பிற கால்களை விட நன்கு வளர்ச்சியுடையதாக இருக்கின்றன. இந்தக் கால்கள் நீண்ட, வலிய கால்கள். இவற்றின் உதவியுடன் தரையிலிருந்து எம்பிக் குதித்து நெடுந்தூரம் தாவிக் குதிக்கிறது. வெட்டுக்கிளியின் குறுகிய, விறைப்பான சிறகு மூடிகளுக்குள் விசிறி வடிவாக மடிக்கப்பட்ட அகன்ற சிறகுகள் இருக்கின்றன. முதிர்ச்சியடைந்த பூச்சிகள் நன்றாகப் பறக்கின்றன.

உணவாக
-----

உலகின் சில நாடுகளில் வெட்டுக்கிளிகள் புரதச்சத்து நிறைந்திருப்பதால் உணவாக உட்கொள்ளப்படுகின்றன. எடுத்துக்காட்டாக மெக்சிகோவில் இவை உண்ணப்படுகின்றன.

இந்தியாவில் பாலைவன வெட்டுக்கிளிகளின் படையெடுப்பு, ஆண்டு மே 2020
---------------------------------------------------------------

முதன்மைக் கட்டுரை: பாலைவன வெட்டுக்கிளி
27 ஆண்டுகளுக்குப் பின்னர், 2019-இல் ஆப்பிரிக்காவிலிருந்து புறப்பட்ட பாலைவன வெட்டுக்கிளிகள் ஈரான், இந்தியாவுக்குள் வந்த திரளானது ஈரான் மற்றும் பாகிஸ்தானில் இருந்து வந்தது. குசராத்து மற்றும் இராஜஸ்தானில் இவற்றின் பரவல் கடந்த ஆண்டின் பிற்பகுதியில் தொடங்கியது. திசம்பர் மாதத்தில் குசராத்தில் 17,000 எக்டேர் பரப்பளவில் இருந்த, பெரும்பாலும் சீரகப் பயிர்கள் சேதம் அடைந்தன. மேற்கு இராஜஸ்தானின் பகுதிகளில் குறைந்தது 3,50,000 எக்டேர் பரப்பளவில் இருந்த பயிர்கள் இவற்றால் அழிக்கப்பட்டன. மே மாதத்தில் இராஜஸ்தான் மற்றும் மத்திய பிரதேசம் ஆகிய மாநிலங்கள் வெட்டுக்கிளி திரள்களால் மோசமாக பாதிப்படைந்தன. இத்திரள்கள் ஒரு கிலோ மீட்டர் அகலம் உடையதாக இருந்தன. இது கடந்த 27 ஆண்டுகளில் நடந்த வெட்டுக்கிளித் தாக்குதல்களில் மிக மோசமானதாகும்.

மேற்கோள்கள்
-----------

1. ↑  GanganagarJanuary 20, Dev Ankur Wadhawan Sri; January 20, 2020UPDATED:; Ist, 2020 14:36. "Locusts' attack in western Rajasthan leaves farmers high and dry, ruin lakhs of hectares of crops". *India Today* (ஆங்கிலம்). 2020-05-04 அன்று பார்க்கப்பட்டது.CS1 maint: extra punctuation (link)
2. ↑  DelhiJanuary 22, Reuters New; January 22, 2020UPDATED:; Ist, 2020 19:49. "How India saved itself from desert locust invasion on crops". *India Today* (ஆங்கிலம்). 2020-05-04 அன்று பார்க்கப்பட்டது.CS1 maint: extra punctuation (link)
3. ↑  Biswas, Soutik (2020-05-26). "India combats locust attack amid Covid-19 pandemic" (in en-GB). *BBC News*. .
4. ↑  "Crops destroyed as India faces 'worst locust attack in 27 years'". *Al Jazeera*. AFP. 2020-05-27 அன்று பார்க்கப்பட்டது.CS1 maint: others (link)

வெளி இணைப்புகள்
---------------

* Swarm Of Locusts DEVOUR Everything In Their Path | BBC Earth - காணொலி
**பிர்ரிய வெற்றி** (பிர்ரிக் வெற்றி, *Pyrrhic victory*) என்பது பெரும் இழப்புகளுடன் அல்லது பெருவிலை கொடுத்துக் கிடைக்கும் வெற்றி. இப்படிப்பட்ட வெற்றி இன்னொன்று கிட்டுமெனில் இறுதியில் தோல்வியே ஏற்படும் என்று பொருள்.

போரில் வெற்றி அடைவதற்கு பெரும் இழப்புகளோ பெரும் காலதாமதமோ ஏற்பட்டால் அது பிர்ரிய வெற்றி எனப்படுகிறது. அது போல இன்னொரு வெற்றி கிட்டுமெனில், அதுவே தோல்வியடையப் (இழப்புகளால்) போதுமானது என்னும் அளவுக்கு வெற்றி பெறும் தரப்புக்கு இழப்புகள் உண்டாகும். கிமு 276ல் உரோமக் குடியரசுடன் ஏற்பட்ட சண்டையின் போது எபிரசின் மன்னன் பிர்ரசு வெற்றி பெற்றார். ஆனால் அச்சண்டையில் தனக்கு ஏற்பட்ட இழப்புகளைப் பார்த்து நொந்து போய் "இப்படி இன்னொரு வெற்றி கிடைத்தால், என் கதி அதோகதிதான்" என்று சொன்னதாக ரோம வரலாற்றாளர் புளூட்டார்க் குறிப்பிடுகிறார். ஏனெனில் ரோமர்களுக்கு பெரும் இழப்புகள் ஏற்பட்டாலும் அவற்றை ஈடு செய்ய புதிய படையினர் வந்து குவிந்தவண்ணம் இருந்தனர். இழப்புகளால் அவர்கள் மன உறுதி குலையாமல் மேலும் அவர்களது கோபம் அதிகமானது. ஆனால் பிர்ரசினால் தனது இழப்புகளை உடனடியாக ஈடுசெய்ய இயலவில்லை. சண்டைக்குப் பின் பிர்ரசு சொன்ன கூற்றுக்கு, "இது போல இன்னொரு வெற்றி கிட்டுமெனில் நான் எபிரசுக்குத் தனியாகத் திரும்பிப் போக வேண்டியது தான்", "இன்னொரு முறை இப்படி ரோமர்களை வென்றோமெனில் நாம் முற்றிலும் அழிந்து விடுவோம்" போன்ற பிற வடிவங்களும் சொல்லப்படுகின்றன.

காலப்போக்கில் இத்தகு வெற்றிகள் "பிர்ரிய வெற்றி"கள் என்று அழைக்கப்படலாயிற்று. போரியலில் மட்டுமின்றி வர்த்தகம், அரசியல், விளையாட்டு, சட்டம் போன்ற துறைகளிலும் இப்பயன்பாடு உள்ளது.
**பெரியபாளையம் ஐமுக்தீஸ்வரர் கோயில்** தமிழ்நாட்டில் திருவள்ளூர் மாவட்டம், பெரியபாளையம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஐமுக்தீஸ்வரர், அன்னபூரனி சன்னதிகள் உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. பங்குனி மாதம் முக்கிய திருவிழா நடைபெறுகிறது. நவராத்திரி மாதம் திருவிழா நடைபெறுகிறது. சிவராத்திரி மாதம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
***போகன்*** (*Bogan*) 22017 பிப்ரவரி மாதம் வெளிவந்த தமிழ்த் திரைப்படமாகும். இதில் செயம் ரவி, அரவிந்த் சாமி, அன்சிகா மோட்வானி, நாசர், பொன்வண்ணன் போன்றோர் நடித்துள்ளார்கள். இமான் இசையமைத்துள்ளார். லட்சுமன் இயக்கியுள்ளார். பிரபுதேவா தயாரித்துள்ளார்.

கதைச் சுருக்கம்
---------------

நகைக் கடை, வங்கி என்று அடுத்தடுத்து பெரிய அளவில் இரண்டு பணக் கொள்ளைகள் நடக்கின்றன. இரண்டு கொள்ளைகளையும் அதே நிறுவனத்தில் பணிபுரிபவர்கள் செய்த தாக அங்கே உள்ள சிசிடிவி கேமராக்களில் பதிவாகிறது. அப்படிச் சிக்குபவர்களில் ஒருவர் நரேன். அவரது மகன் உதவி ஆணையர் விக்ரம் (ஜெயம் ரவி). தன் அப்பாவின் மீது படிந்த கறையைப் போக்க அவர் களம் இறங்குகிறார். ரவி மேற்கொள்ளும் துப்பறியும் முயற்சியில் ஆதித்யா (அரவிந்த் சாமி) சிக்குகிறார்.

கொள்ளைகளின் சூத்திரதாரி அரவிந்த் சாமிதான் என்று தெரிந்தாலும் அவர் அதை எப்படிச் செய்தார் என்பது மர்மமாகவே இருக்கிறது. அதைக் கண்டுபிடிக்க முனையும் ரவியிடம் தன் ரகசிய சக்தியைப் பிரயோகிக்கிறார் அரவிந்த் சாமி. இதனால் ரவியின் வாழ்க்கை அடியோடு மாற, அடுத்தடுத்துப் பல விபரீதங்கள் அரங்கேறுகின்றன.

மேற்கோள்கள்
-----------

1. ↑  திரை விமர்சனம்: போகன்
**தாதராட்டம்** என்பது தமிழ்நாட்டில் நடத்தப்படும் ஒரு நாட்டார் கலை ஆகும். இதை *தொட்டியப்பட்டி நாயக்கர்* என்ற தெலுங்கு சமூகத்தினர் நிகழ்த்துகின்றனர். இது ஆண்களால் மட்டுமே நிகழ்த்தப்படுகிறது. இந்த ஆட்டத்தில் ஐந்து முதல் பதினாறு பேர் வரை கலந்து கொள்கின்றனர். என்றாலும் பொதுவாக ஆறுபேர் ஆடுகின்றனர்.

இந்த ஆட்டத்தில் இதில் திருமாலின் அடியார்களான தாசர்களை போற்றி ஆடுவதால் தாதராட்டம் (தாசராட்டம்) என்றும் அழைக்கப்படுகிறது.

இந்த ஆட்டமானது பெரும்பாலும் மாலை மறித்தல், தளிகை, ஆண்டுவிழா, கோயில் திருவிழாக்கள் போன்ற சமயம் சார்ந்த நிகழ்வுகளில் ஆடப்படுகிறது. இந்தக் கலையானது இசைக் கருவிகளுடன் பாடல், ஆட்டம் என்று அமைகிறது. இந்த பாடல்கள் தமிழ், தெலுங்கிலும் உள்ளன. இந்த கலைக்கான பின்னணி இசைக்கு தப்பு, சேமக்கலம், உறுமி போன்ற கருவிகள் பயன்படுத்தப்படுகின்றன. ஆட்டக்காரர்கள் நெற்றியில் நாமம் அணிந்து, தலைப்பாகை, வண்ணச் சட்டை, வண்ணப் பாவடை போன்ற ஆடைகளை அணிகிறனர். இதில் தெருக்கூத்துபோல கோமாளியும் உண்டு கோமாளி தொளப்பான ஆடை அணிந்திருப்பார். இந்தக் கலை தேவராட்டத்தின் பாதிப்பால் உருவானது என்பர்.

குறிப்புகள்
-----------

1. ↑  ValaiTamil. "தாதராட்டம்". *ValaiTamil*. 2021-08-23 அன்று பார்க்கப்பட்டது.
2. ↑  அ. கா. பெருமாள் , தமிழகத்தில் உலாவரும் ஆந்திரக் கலைகள், கட்டுரை, தி இந்து சித்திரை மலர் 2016, பக்கம் 175-177

| * பா
* உ
* தொ
தமிழர் ஆடற்கலை வடிவங்கள் |
| --- |
| 
* அம்மன் கூத்து
* அன்னக்கொடி விழாக்கூத்து
* அனுமன் ஆட்டம்
* ஆலி ஆட்டம்
* இருளர் இனமக்களின் ஆட்டம்
* இலாவணி
* எக்காளக் கூத்து
* ஒயில் கும்மி
* ஒயிலாட்டம்
* கணியான் கூத்து
* கரகாட்டம்
* கரடியாட்டம்
* கழியலாட்டம்
* காவடியாட்டம்
* கும்மியாட்டம்
* குரவைக் கூத்து
* குறவன் குறத்தி ஆட்டம்
* கொக்கலிக்கட்டை ஆட்டம்
* கோணங்கியாட்டம்
* கோலாட்டம்
* சக்கையாட்டம்
* சலங்கையாட்டம்
* சாமியாட்டம்
* சிலம்பாட்டம்
* சேவயாட்டம்
* தப்பாட்டம்
* தாதராட்டம்
* துடும்பாட்டம்
* துணங்கைக் கூத்து
* தெருக்கூத்து
* தேவராட்டம்
* பரதநாட்டியம்
* பறைமேளக் கூத்து
* பறையாட்டம்
* பாம்பாட்டம்
* பாவைக்கூத்து
* புலி ஆட்டம்
* பூசாரிக் கைச் சிலம்பாட்டம்
* பெரியமேளம்
* பொம்மலாட்டம்
* பொய்க்கால் குதிரை ஆட்டம்
* மகிடிக் கூத்து
* மகுடிக் கூத்து
* மயில் ஆட்டம்
* மரக்காலாட்டம்
* மாடாட்டம்
* ராஜா ராணி ஆட்டம்
* வள்ளிக்கூத்து
* வெறியாட்டு
* ஜிக்காட்டம்

 |
| 
* **பகுப்பு**
* **தமிழ் வலைவாசல்**

 |
**தாதம்பட்டி** (*Thathampatti village*), தமிழ்நாட்டின், விருதுநகர் மாவட்டத்தின் விருதுநகர் வட்டாரத்தில் அமைந்துள்ள ஒரு சிற்றூர் ஆகும். இந்த ஊர், விருதுநகர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இவ்வூர் கன்னியாகுமரி -காஷ்மீர் தேசிய நெடுஞ்சாலையான எண்-7 இல் சூலக்கரை என்னும் இடத்திலிருந்து மேற்கே 3.2 கிலோமீட்டர் தொலைவில் அமைந்துள்ளது. தாதம்பட்டி பஞ்சாயத்தில் சின்ன தாதம்பட்டி, வாழவந்தாள்புரம் என்ற இரு சிறு கிராமங்கள் இணைந்துள்ளன.பெரிய தாதம்பட்டில் உள்ள முனியாண்டி சுவாமி கோயில் மிகவும் பிரபலமான ஒன்று.

மக்கள்வகைப்பாடு
---------------

தாதம்பட்டியானது மாவட்ட தலைநகரான விழுப்புரத்தில் இருந்து நான்கு கி.மீ. தொலைவிலும் மாநில தலைநகரான சென்னையில் இருந்து 545 கி. மீ. தொலைவிலும் அமைந்துள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 459 வீடுகள் உள்ளன. கிராமத்தின் மொத்த மக்கள் தொகையானது 1699 ஆகும். இதில் ஆண்கள் எண்ணிக்கை 862, பெண்களின் எண்ணிக்கை 836 என உள்ளது. மக்களின் கல்வியறிவு விகிதமானது 65.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

தேற்கோள்கள்
-----------

1. ↑
ஒரு சிறிய அளவு அக்வாபோனிக்ஸ் அமைப்பு. இது மீன்வளர்ப்பு, நீர்வளவியல் வேளாண்மை ஆகியவற்றின் சேர்க்கையாகும்.
**அக்வாபோனிக்ஸ்** (Aquaponics) (/ˈækwəˈpɒnɪks/) என்பது வழக்கமான மீன் வளர்ப்பு மற்றும் நீரியல் தாவர வளர்ப்பு ஆகியவற்றின் ஒருங்கிணைந்த ஒரு வடிவமாகும். இதில் நீர்வாழ் விலங்குகளான ( மீன், நத்தை, நண்டு, இறால் போன்றவை ) வளர்ப்பதுடன் நீரியல் வளர்ப்பில் பயிர்களை வளர்த்தல் ஆகிய ஒன்றிய வாழ்வு என்ற சூழலைக் கொண்டதாக உள்ளது. பொதுவாக மீனின் எஞ்சிய உணவும் மீனின் கழிவுகளிலிருந்து உண்டாகும் அளவுக்கு அதிகமான புரத சத்துக்களால் நீர் நஞ்சாவது என்பது மீன் வளர்ப்பின் முக்கியப் பிரச்சினை. அதேபோல நீரியல் வளர்ப்பின் பிரச்சினை என்பது வேளாவேளைக்கு உரமிட வேண்டும் என்பதாகும். இந்த இரண்டு முறையையும் இணைப்பதன் மூலம், மீனின் கழிவு செடிக்கு உரமாகிறது, சுத்தமான நீரும் மீனுக்குக் கிடைக்கிறது. நீரில் உள்ள நுண்ணுயிரிகள், மீனின் கழிவை அம்மோனியாவாகவும், பின் அந்த அம்மோனியாவை நைட்ரேட்டாகவும் மாற்றுகின்றன. நைட்ரேட்ஸ் என்பது நைட்ரஜனின் வடிவம் ஆகும். அதைத் தாவரங்கள் ஊட்டமாக பெற்று, தமது வளர்ச்சிக்கு அதைப் பயன்படுத்துகின்றன. இவ்வாறாக அக்வாபோனிக்ஸ் முறையில் ஒன்றின் குறை மற்றதற்கு நன்மையாக மாறுகிறது.

அமைப்பு
-------

அக்வாபோனிக்ஸ் அமைப்பில், நீர்வாழ் விலங்குகளான மீன் போன்றவை வளரும் தொட்டியும், நீரியல் வளர்ப்பு செடிகள் வளரும் தட்டுகளும் ஒன்றன் மேல் ஒன்றாக இருக்கும். இதில் நீரானது இடைவேளியின்றிச் சுழற்சி முறையில் மீன் தொட்டியின் மேல் இருக்கும் செடி வளரும் தட்டுக்குச் சென்று, பின் அங்கு இயற்கை முறையில் சுத்தகரிக்கப்பட்டுப் பின் மீண்டும் மீன் தொட்டிக்கு வரும்வகையில் அமைக்கப்பட்டுள்ளது. அக்வாபோனிக்ஸ் முறையிலான நீரியல் வளர்ப்பில் செடி வளர்க்க மண்ணில் செடி வளர்ப்பதற்குத் தேவைப்படும் நீரில் பத்தில் ஒரு பங்கே போதுமானது. மேலும் களையெடுப்பு, உரமிடல் ஆகிய வேலைகளும் கிடையாது. இது தவிரச் சுற்றுச்சுசூழல் மாசுபடுவதையும் இது வெகுவாகத் தடுக்கின்றது. எல்லாவிதமான தாவரங்களையும் வளர்க்க முடிந்தாலும், இந்த முறையில் முட்டைக்கோஸ், கீரை, தக்காளி, மணி மிளகு, ஓக்ரா போன்றவை வேகமாக வளரும்.

மேற்கோள்கள்
-----------

1. ↑  முகமது ஹுசைன் (15 சூலை 2017). "வீட்டிலேயே விவசாயம் செய்யலாம்!". *கட்டுரை*. தி இந்து. 15 சூலை 2017 அன்று பார்க்கப்பட்டது.
லியோனார்ட் பெல்டியரின் குற்றவியல் விசாரணையில் அவர் அளித்த சாட்சியத்திற்கு ஈடாக, நார்மன் பாட்ரிக் பிரவுன் வழக்குத் தொடரிலிருந்து விடுபட்டார்.
**வழக்கில் இருந்து விலக்குரிமை** (*immunity from prosecution*) என்பது குற்றவியல் குற்றங்களுக்காக குற்றஞ்சாட்டப்படுவதைத் தவிர்க்க குற்றஞ்சாட்டப்பட்டவர் அனுமதிக்கும் பன்னாட்டுச் சட்டத்தின் ஒரு கோட்பாடாகும். இவ்விலக்குரிமை இரண்டு வகைப்படும். முதலாவது **செயல்பாட்டு விலக்குரிமை** (*functional immunity*), இது அரசின் சில செயல்பாடுகளைச் செய்யும் மக்களுக்கு வழங்கப்படும் விலக்குரிமையாகும். இரண்டாவது, **தனி விலக்குரிமை** (*personal immunity*). இது சில அதிகாரிகளுக்கு அவர்கள் செய்த செயலின் காரணமாக அல்லாமல், அவர்கள் வகிக்கும் பதவியின் காரணமாக வழங்கப்படும் ஒரு விலக்கு. இது அதிகாரிகளின் தனிப்பட்ட நலனுக்காக அல்லாது, அரசுகள் திறம்பட செயல்பட வேண்டியதன் அவசியத்தை அடிப்படையாகக் கொண்டது.

தனிப்பட்ட விலக்குரிமையின் கீழ் இருக்கும் ஒரு நபர் பதவியை விட்டு வெளியேறி, ஒரு குற்றச் செயலைச் செய்து, செயல்பாட்டு விலக்குரிமையால் உள்ளடக்கப்பட்டால், தனிப்பட்ட விலக்குரிமை வழக்கம் போல் அகற்றப்படும். இதுவே பிரபுக்கள் சபையில் அகுசுத்தோ பினோச்சே வழக்கில் நடந்தது. செனட்டர் பினோச்சே, ஆங்கிலேயச் சட்டத்தின் கீழ், செயல்பாட்டு விலக்குரிமையின் கீழ் இல்லாத குற்றச்சாட்டுகளை மட்டுமே எதிர்கொள்வதற்கும், நாடுகடத்தலுக்கான தனிச் சோதனைகளைச் சந்திப்பதற்காகவும் ஒப்படைக்கப்பட்டார்.

மேற்கோள்கள்
-----------

1. ↑  "Pinochet charged with kidnapping". *BBC News*. December 1, 2000.

வெளி இணைப்புகள்
---------------

* "French prosecutors throw out Rumsfeld torture case". Reuters.com. November 23, 2007. .
**பெரியநெசலூர் சஞ்சீவிராயர் பெருமாள் கோயில்** தமிழ்நாட்டில் கடலூர் மாவட்டம், பெரியநெசலூர் என்னும் ஊரில் அமைந்துள்ள ஆஞ்சநேயர் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சஞ்சிவிராயர், தாயார் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது.

பெரியநெசலூர் கிராமத்தின் மையப்பகுதியில் அபூர்வமாக வைனவ திருத்தலமான சஞ்சீவிராயர் பெருமாள் ஆலயத்தின் கருவறையும் ,
சைவ திருத்தலமான சுப்பிரமணிய சுவாமி ஆலயத்தின் கருவறையும் ஒரே நேர்கோட்டில் நேர் எதிராக அமையப்பெற்றுள்ளது.
மேலும் சஞ்சீவிராயர் பெருமாள் ஆலயத்தின் கருவறை முன் நின்றபடி சுப்பிரமணிய சுவாமி ஆலயத்தின் கருவறையில் ஆராதனை செய்யப்படும் தூப ஒளியினை தரிசிக்க முடியும். இந்த நிகழ்வு ஆலயத்தின் சிறப்பாக கருதப்படுகிறது.

மேற்கோள்கள்
-----------

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வெண்கண்ணனார்** சங்ககாலப் புலவர்களில் ஒருவர். அவர் பாடியனவாக 2 பாடல்கள் சங்கநூல் தொகுப்பில் இடம்பெற்றுள்ளன. அவற்றில் சொல்லப்படும் செய்திகள் இவை.

அகநானூறு 130
------------

* திணை - நெய்தல்

### கொற்கை

நற்றேர் வழுதி கொற்கை அரசன். குதிரை சென்ற காலடிகளைக் கடலலை கொண்டுவரும் முத்துக்கள் தூர்க்குமாம்.

#### மதைஇய நோக்கு

தன் காதலியின் கண் கொற்கைக் கழியில் பூத்த நெய்தல் மலர் போல் மதமதப்போடு நோக்குமாம். பாங்கன் அந்தக் கண்களைப் பார்க்காததால் தன் காதல் துடிப்பைப்பற்றி ஏளனம் செய்கிறானாம். பார்த்திருந்தால் காம உணர்வை அடக்கிக்கொள் என்று பாங்கன் தன்னை இடித்துரைக்க மாட்டானாம். இவ்வாறு தலைவன் கூறுகிறான்.

அகநானூறு 192
------------

* திணை - குறிஞ்சி

தலைமகள் மனையிலேயே செறித்து வைக்கப்பட்டுள்ளாள். பகலில் தினைப்புனம் காக்கவும் வரமுடியவில்லை. இரவில் தெருவெங்கும் விளக்குகள். (எனவே திருமணம் செய்துகொள்வதுதான் ஒரே வழி) எனத் தோழி தலைவனிடம் தெரிவிக்கிறாள்.

### உவமை

* கிளியின் வாய் எய்யாத வில் போல் வளைந்திருக்கும்.
* தலைவியின் நுதல் (முகத்துக்கு ஆகுபெயர்) மதியம் மாசற்று இருப்பது போன்றது.

### தினை

பகலில் தலைவி சென்று ஓட்டாததால் கிளி ஏறியமர்ந்து வளைந்துகொண்டிருக்கிறது.
**மாமல்லபுரம் தர்மராஜ மண்டபம்** எனப்படுவது, மாமல்லபுரத்தின் தெற்குப் பகுதியில் அமைந்துள்ள பாறையின் கிழக்குப் பார்த்த முகப்பில் அமைந்துள்ள குடைவரை ஆகும். இதற்கு **அத்தியந்தகாம பல்லவேச்சுர கிருகம்** என்ற பெயரும் உண்டு. இது பாதையில் இருந்து உயரத்தில் உள்ளதால் இதை அடைவதற்குப் படிகள் அமைக்கப்பட்டுள்ளன. 

இங்குள்ள மண்டபத்தில் இரண்டு வரிசையில் தூண்கள் உள்ளன. ஒவ்வொரு வரிசையிலும் இரண்டு முழுத்தூண்களும், பக்கச் சுவரை அண்டி இரண்டு அரைத் தூண்களும் உள்ளன. முழுத்தூண்கள் மேலும் கீழும் சதுரக் குறுக்குவெட்டு முகம் கொண்டனவாகவும், நடுப்பகுதி எண்கோணப்பட்டை அமைப்புக் கொண்டதாகவும் காணப்படுகின்றன. பின்பக்கச் சுவரில் மூன்று கருவறைகள் குடையப்பட்டுள்ளன. நடுவில் உள்ள கருவறை சற்றே அளவில் பெரியது. நடுக் கருவறையின் முகப்புச் சுவர் சற்று முன்புறம் துருத்தியபடி உள்ளது. இதன் வாயிலின் இருபுறமும் வாயிற் காவலர்களின் புடைப்புச் சிற்பங்கள் உள்ளன. கருவறைகளில் சிற்பங்கள் எதுவும் காணப்படவில்லை. நடுக் கருவறையில் சிவனும், ஏனைய இரண்டிலும் நான்முகனும் திருமாலும் இருந்திருக்கக்கூடும் எனக் கருதப்படுகிறது. நான்முகனுக்குப் பதிலாக ஒரு கருவறையில் முருகனை வைத்து வணங்கியிருக்கலாம் என்ற கருத்தும் உண்டு.

இக்குடைவரையில் ஒரு வடமொழிக் கல்வெட்டுக் காணப்படுகிறது. இக்கல்வெட்டு இக்கோயிலின் பெயர் "அத்தியந்தகாம பல்லவேஸ்வர கிருகம்" எனக் குறிப்பிடுகிறது. "அத்தியந்தகாமன்" என்னும் பெயர் முதலாம் பரமேசுவரவர்மனைக் குறிக்கும் என்றும், இக்கல்வெட்டில் இதே மன்னனுக்கு உரிய விருதுப்பெயர்களான சிறீநிதி, சிறீபரன், ரணசெயன், தாருணாங்குரன், காமராசன் போன்றனவும் உள்ளதால் இது முதலாம் பரமேசுவரவர்மன் காலத்தது என்று சில ஆய்வாளர்கள் கருதுகின்றனர். ஆனாலும் இதில் கருத்து வேறுபாடுகள் உள்ளன. இதன் கலைப்பாணி பல்லவ மன்னன் மகேந்திரவர்மன் காலக் கலைப்பாணியை ஒத்திருப்பதால் இக்குடைவரை மகேந்திரவர்மன் காலத்தது என்று சிலர் கருதுகின்றனர்.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 70
2. ↑  காசிநாதன், நடன. மாமல்லபுரம், மணிவாசகர் பதிப்பகம், சென்னை, 2000. பக். 88
3. ↑  இராசவேல், சு. சேஷாத்திரி, அ. கி. 2000. பக். 70
**நான்காம் அமிண்டாஸ்** (*Amyntas IV of Macedon*, கிரேக்கம் : Ἀμύντας Δ΄) என்பவர் கிமு 359 இல் கிரேக்க இராச்சியமான மக்கெடோனியாவின் பட்டத்து அரசர் ஆவார். இவர் அர்கெட் வம்சத்தைச் சேர்ந்தவர்.

வாழ்க்கை குறிப்பு
-----------------

அமிண்டாஸ் மாசிடோனின் மன்னர் மூன்றாம் பெர்டிக்காஸின் மகன் ஆவார். இவர் கிமு 365 இல் பிறந்தவர். 

கிமு 359 இல் இவரது தந்தையின் மரணத்திற்குப் பிறகு இவர் அரசரானார். இவர் சிறுவனாக இருந்ததால் பெர்டிக்காசின் உறவினரான மக்கெடோனின் இரண்டாம் பிலிப் இவரது அரசப் பிரதிநிதியாக இருந்து இவர் சார்பாக ஆட்சி செய்தார். அதே ஆண்டில், பிலிப் இவரது பதவியைப் பறித்துக் கொண்டு தன்னையே மாசிடோனியாவின் அரசனாக அறிவித்துக் கொண்டார்.

அமிண்டாஸ் பிலிப்பிற்கு அச்சுறுத்தலாக இருப்பதாக கருதப்படவில்லை. எனவே அவர் தனது மகளான சைனானை இவருக்கு திருமணம் செய்து வைத்தார். கிமு 336 இல் அலெக்சாந்தர் வாரிசு விசயத்துக்காக உடனடியாக அமிண்டாசை கொன்றார்.

மக்கெடோனின் இரண்டாம் யூரிடைஸ் அமிண்டாசின் மகளாவார்.

குறிப்புகள்
-----------

1. ↑  Carney, Elizabeth; Ogden, Daniel (2010). *Philip II and Alexander the Great : father and son, lives and afterlives* (1 ). USA: Oxford University Press. பக். 38. பன்னாட்டுத் தரப்புத்தக எண்:978-0199738151.
2. ↑  Leon, Vicki. (1995) *Uppity Women of Ancient Times*. Publishers Group West. Page 182-183. ISBN 1-57324-010-9
3. ↑  Smith, William (editor); *Dictionary of Greek and Roman Biography and Mythology*, "Eurydice (3)", பாஸ்டன், (1867)
4. ↑  Perdiccas III, *Dictionary of Greek and Roman Biography and Mythology*
5. ↑  *Inscriptiones Graecae*
6. ↑  Joseph Roisman, Ian Worthington (eds.
கரைசலில் உள்ள பாசுபேட்டு அயனிகளைக்(PO43-) கண்டறிய பல தரமறிச் சோதனைகள் மற்றும் அளவறிச் சோதனைகள் உள்ளன. இத்தகைய சோதனைகள் தொழில்முறை செயல்முறைகளிலும், அறிவியல் ஆய்வுகளிலும் சூழலியலைக் கண்காணிக்கவும் பயன்படுகிறது.

அளவறிச் சோதனை
-------------

கொதிகலன்களில் பயன்படுத்தப்படும் நீரில் உள்ள பாசுபேட்டின் அளவினைக் கண்டறியப் பயன்படும் சோதனையானது பின்வருமாறு: ஒரு அளந்தறியப்பட்ட அளவு கொதிநீரானது ஒரு கலக்கும் குழாயில் ஊற்றப்பட்டு அதோடு அம்மோனியம் எப்டாமாலிப்டேட்டு சேர்க்கப்படுகிறது. இந்தக் குழாயானது ஒரு அடைப்பானால் அடைக்கப்பட்டு தீவிரமாக குலுக்கப்படுகிறது. இதன் அடுத்த படியாக நீர்த்த இசுடானசு குளோரைடு காரணியானது (இசுடானசு குளோரைடின் செறிவான கரைசலுடன் வாலைவடிநீருடன் சேர்க்கப்பட்டு புதிதாகத் தயாரிக்கப்பட்டது) குழாயில் உள்ள கலவையுடன் சேர்க்கப்படுகிறது. இதன் காரணமாக மாலிப்டினம் நீலம் என்ற ஒரு சேர்மம் உருவாவதன் காரணமாக ஒரு நீல நிறம் உருவாகிறது. நீல நிறத்தின் அடர்த்தியை வைத்து கொதிநீரில் உள்ள பாசுபேட்டின் அளவினை உணர்த்துகிறது. நீல நிறக் கரைசலின் ஏற்பினை நிறமானி மற்றும் அசல் கரைசலில் பாசுபேட்டின் செறிவு ஆகியவற்றை வைத்துக் கணக்கிடலாம். மாற்றாக, பாசுபேட்டின் செறிவைக் காண லவிபாண்ட் ஒப்பீட்டளவி பயன்படுகிறது. இது ஒரு நேரடியான (ஆனால் தோராயமான) முறையாகும். பாசுபேட்டின் இருப்பின் அளவினைக் கண்டறியப் பயன்படும் இந்த முறையானது டெனிஜெசின் முறை என அழைக்கப்படுகிறது.

பண்பறி பகுப்பாய்வு முறை
-----------------------

பாசுபேட்டு அயனிகளின் இருப்பினைக் கண்டறியப் பயன்படும ஒரு எளிய பண்பறி பகுப்பாய்வு முறையானது பின்வருமாறு: பாசுபேட்டின் இருப்பு கண்டறியப்பட வேண்டிய மாதிரியானது சிறிதளவு எடுத்துக் கொள்ளப்படுகிறது. இந்த மாதிரியானது அடர் நைட்ரிக் அமிலத்துடன் சேர்த்து அமிலத்தன்மை உடையதாக மாற்றப்படுகிறது. இதனுடன் சிறிதளவு அம்மோனியம் மாலிப்டேட்டானது சேர்க்கப்படுகிறது. அம்மோனியம் பாசுபோமாலிப்டேட்டின் பிரகாசமான மஞ்சள் நிற வீழ்படிவானது பாசுபேட்டு அயனியின் இருப்பினை உணர்த்துகிறது. மென்மையாக வெப்பப்படுத்துவது வீழ்படிவு தோன்றுவதை அதிகரிக்கும். இதே சோதனையானது ஆர்சனிக்கைக் கண்டறியவும் பயன்படுகிறது. ஆர்சனிக்கிற்கான சோதனையில் மஞ்சள் நிற வீழ்படிவு தோன்றுகிறது.

மேற்கோள்கள்
-----------

1. ↑  Wiley Interscience
2. ↑
3. ↑  "காப்பகப்படுத்தப்பட்ட நகல்". 2013-06-26 அன்று மூலம் பரணிடப்பட்டது. 2019-05-13 அன்று பார்க்கப்பட்டது.
**மாமல்லபுரம் புலிப்புதர் மண்டபம்** என்பது, சென்னைக்குத் தெற்கே கிழக்குக் கடற்கரையோரமாக உள்ள பழங்காலத் துறைமுக நகரமான மாமல்லபுரத்தில் அமைந்துள்ள பல குடைவரைகளுள் ஒன்று. இது ஒரு முற்றுப் பெறாத குடைவரை. கோனேரி மண்டபம் எனப்படும் குடைவரைக்கு அண்மையில், உயரமான இடத்தில் உள்ள பாறையொன்றில் இது குடையப்பட்டுள்ளது. இதன் அமைப்பை அடிப்படையாகக் கொண்டு இக்குடைவரை மாமல்லன் காலத்தின் இறுதிப் பகுதியைச் சேர்ந்தது எனக் கருதப்படுகின்றது.

அமைப்பு
-------

இக்குடைவரை அதிக ஆழமில்லாத, நீளமான செவ்வக வடிவத்துடன் கூடிய மண்டபத்தைக் கொண்டது. இதில் ஒரு தூண் வரிசை மட்டுமே உள்ளது. இவ்வரிசையில் நான்கு முழுத் தூண்களும், பக்கச் சுவர்களோடு ஒட்டியபடி இரண்டு அரைத் தூண்களும் காணப்படுகின்றன. இவை அனைத்தும் சிம்மத்தூண்கள். தூண்களின் கீழ்ப் பகுதியில், இருக்கும் நிலையில் உள்ள சிங்கங்கள் மேற்பகுதியைத் தாங்கியிருப்பது போன்ற வடிவில் அமைந்தவை. பின்புறச் சுவரில் உள்ள அடையாளங்களைக் கொண்டு இக்குடைவரையில் ஐந்து கருவறைகள் அமைக்கப்பட இருந்தது தெரிகிறது. நான்கு கருவறைகளின் வாயிற் பகுதிகள் மட்டும் குடையப்பட்டுள்ளன. ஐந்தாவது கருவறையில் பணிகள் தொடங்கவில்லை.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 82
2. ↑  இராசவேல், சு. சேஷாத்திரி, அ. கி. 2000. பக். 82
மெத்தில் டைபீனைல்பாசுபீனைட்டு வாய்ப்பாட்டின் வெளிக்கூடு அமைப்பு
**பாசுபீனைட்டுகள்** *(Phosphinites)* என்பவை P(OR)R2 என்ற பொது வாய்ப்பாடைக் கொண்டுள்ள கரிமப்பாசுபரசு சேர்மங்களாகும். ஒருபடித்தான வினையூக்கம் மற்றும் ஒருங்கிணைவு வேதியியலில் இவை ஈந்தணைவிகளாகப் பயன்படுத்தப்படுகின்றன .

தயாரிப்பு
---------

கரிமப்பாசுபரசு குளோரைடுகளை ஆல்ககால் பகுப்பு வினைக்கு உட்படுத்துவதன் மூலமாக பாசுபீனைட்டுகள் தயாரிக்கப்படுகின்றன. உதாரணமாக, குளோரோடைபீனைல்பாசுபீனுடன் மெத்தனாலும் ஒரு காரமும் சேர்த்து வினைப்படுத்தினால் மெத்தில் டைபீனைல்பாசுபோனைட்டு உருவாகிறது.

ClPPh2 + CH3OH → CH3OPPh2 + HCl
பாசுபீனசு அமிலத்தினுடைய (R2POH) எசுத்தர்களாக இவை இருந்தாலும் பாசுபீனைட்டுகள் இடைநிலை விளைபொருட்களாகத் தோன்றுவதில்லை.

வினைகள்
-------

பாசுபீனைட்டுகள் ஆக்சிசனேற்றம் அடைந்து பாசுபினேட்டுகளாக மாறுகின்றன.

2 P(OR)R2 + O2 → 2 OP(OR)R2

பாசுபீனைட்டுகள் ஈந்தணைவிகள் ஆகும். உலோக பாசுபீன் அணைவுச் சேர்மங்களை இவை கொடுக்கின்றன. பாசுபீன் ஈந்தனைவிகளைக் காட்டிலும் இவை வலிமையான pi ஏற்பிகளாகும் .

மேற்கோள்கள்
-----------

1. ↑  D. E. C. Corbridge "Phosphorus: An Outline of its Chemistry, Biochemistry, and Technology" 5th Edition Elsevier: Amsterdam 1995. ISBN 0-444-89307-5.
2. ↑  T. V. (Babu) Rajanbabu "Phosphinite and Phosphonite Ligands" in Phosphorus(III) Ligands in Homogeneous Catalysis: Design and Synthesis Paul C. J. Kamer and Piet W. N. M. van Leeuwen, Eds. John Wiley & Sons 2012. எஆசு:10.1002/9781118299715.ch5
மகளிர் நெல் முதலான தானியங்களைக் குற்றுவர். அப்போது அவர்களது வளையல்கள் குலுங்கும். ஒருவர் இரு கைகளும் மாறி மாறி வர உலக்கைமூச்சு போடும்போதும், இருவர் சேர்ந்து, இருவரது நான்கு கைகளாலும் உலக்கைமூச்சுப் போடும்போதும் வளையல் பண்ணிசை பிறக்கும். இதற்கு **வள்ளை** என்று பெயர். இப்படிக் குற்றும்போது பாடலும் பாடுவர். இதற்கு **வள்ளைப்பாட்டு** என்று பெயர்.

கலித்தொகை வள்ளைப்பாட்டு
-----------------------

தினையைச் சந்தன மர உரலில் போட்டு யானைத் தந்த உலக்கையால் குற்றும் மகளிர் பாடிக்கொண்டே குற்றுகின்றனர். குற்றுவோர் தலைவியும் தோழியும். திருமணம் செய்துகொள்ளாமல் காலம் கடத்தும் தலைவன் இயல்பினைப் பழித்துத் தலைவி பாடுகிறாள். அந்த இயல்பில் பொருள் இருப்பதாகத் தோழி பாடுகிறாள். இருவரும் மாறி மாறிப் பாடுகின்றனர். ஓர் எடுத்துக்காட்டு

தலைவி இயற்பழித்துப் பாடியது

... தண்தாழ் அருவி அரமகளிர் ஆடுபவே
பெண்டிர் நலம் வௌவித் தண் சாரல் தாது உண்ணும்
வண்டின் துறப்பான் மலை
தோழி இயற்படப் பாடியது

ஒடுங்கா எழில் வேழம் வீழ் பிடிக்கு உற்ற
கடுஞ்சூல் வயாவிற்கு அமர்ந்து நெடுஞ்சினை
தீங்கண் கரும்பின் கழை வாங்கும், 'உற்றாரின்
நீங்கலம்' என்பான் மலை. 
* குறிப்பு: இந்தப் பாடல்கள் வெண்பாக்கள்.

சிலப்பதிகார வள்ளைப்பாட்டு
-------------------------

தெய்வமாகிய கண்ணகியை வள்ளைப்பாட்டுப் பாடி வாழ்த்தும் மகளிர் இவ்வாறு வாழ்த்துகின்றனர்.

பாடல் சால் முத்தம் பவள உலக்கையால்  

மாட மதுரை மகளிர் குறுவரே  

வானவர்கோன் ஆரம் வயங்கிய தோள் பஞ்சவன்  

மீனக் கொடி பாடும் பாடலே பாடல்  

வேப்பந்தார் நெஞ்சு உணக்கும் பாடலே பாடல்

மேற்கோள்கள்
-----------

1. ↑  கலித்தொகை 40
2. ↑  சிலப்பதிகாரம் 29 வாழ்த்துக்காதை வள்ளைப்பாட்டு
**நாட்டு கெளுத்தி** ( அறிவியல் பெயர் : *Mystus bleekeri* ) ( ஆங்கிலம் : **டேஸ் மிஸ்டஸ்** ) என்பது **பாக்ரிடே** குடும்பத்தைச் சேர்ந்த *மிஸ்டஸ்* பேரினத்தைச் சேர்ந்த ஒரு நன்னீர் மீன் ஆகும்.

விளக்கம்
--------

இந்த மீன்கள் அளவில் சிறியதாக இருக்கும். இவை சுமார் 43 செ.மீ நீளம் வரை வளரும். இதன் முதுகுத் துடுப்பில் முள் இருக்கும். இதன் உடல் நிறம் பச்சை கலந்த சாம்பல் நிறமாகவும், அடிப்பகுதி வெளிர் நிறமாகவும் இருக்கும்.

பரவல்
-----

இந்த வகை மீன்கள் வங்காளதேசம், இந்தியா, நேபாளம், பாக்கித்தான், மியான்மர், பூட்டான், இந்தோனேசியா, இலங்கை ஆகிய நாடுகளில் காணப்படுகிறது.

உணவுப் பழக்கம்
--------------

இந்த மீன் பொதுவாக நீர்வாழ் பூச்சிகள், கொசுப்புழுக்கள், சிறிய இறால், அழுகிய கரிமப் பொருட்களை விரும்பி உண்ணும்.

இனப்பெருக்கம்
-------------

இவை ஆண்டில் மே முதல் ஆகத்து வரையிலான காலத்தில் இனப்பெருக்கம் செய்கின்றன. ஆனால் சூன்-சூலை பருவத்தில் உச்ச கட்டத்தில் இனப்பெருக்கம் செய்கின்றன. ஒரு வயது வந்த மீன் இனப்பெருக்கப் பருவத்தில் சராசரியாக சுமார் 13,000-39,000 முட்டைகள் இடும்.முட்டைகள் ஒட்டக்கூடியதாகவும், கிரீம் நிறத்தில் இருக்கும்.

வங்கதேசத்தில் தற்போதைய நிலை
---------------------------

பன்னாட்டு இயற்கை பாதுகாப்பு சங்கத்தின் செம்பட்டியலிலின்படி (2000) இந்த இனம் வங்கதேசத்தில் இன்னும் அச்சுறுத்தலுக்கு ஆளாக்கபடவில்லை.

குறிப்பு
--------

1. ↑  வார்ப்புரு:IUCN2012.2
2. 1 2  Eschmeyer, W.N. (ed.) (2005) Catalog of fishes. Updated database version of May 2005. Catalog databases as made available to FishBase in May 2005.
3. 1 2  Roberts, T.R. (1994) Systematic revision of Asian bagrid catfishes of the genus *Mystus* sensu stricto, with a new species from Thailand and Cambodia. Ichthyol. Explor. Freshwat. 5(3):241-256.
4. ↑  Talwar, P.K. and A.G. Jhingran (1991) Inland fishes of India and adjacent countries. Volume 2. A.A. Balkema, Rotterdam.
5. ↑  বাংলা নিউজ ২৪.কম
**வேலப்பாடி வரதராஜபெருமாள் கோயில்** தமிழ்நாட்டில் வேலூர் மாவட்டம், வேலப்பாடி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வரதராஜபெருமாள், ஸ்ரீதேவி, பூதேவி சன்னதிகளும், விநாயகர், ஆண்டாள், பெருந்தேவிதாயார், கஜலட்சுமி உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. வைகாசி பிரம்மோற்சவம்(10 நாட்கள்) மாதம் ஸ்ரீ வைகுண்ட ஏகாதிசி(1 நாட்கள்) முக்கிய திருவிழாவாக நடைபெறுகிறது. நவராத்திரி (10 நாட்கள்) திருவிழாவாக நடைபெறுகிறது. புரட்டாதிச் சனி ( 5 நாட்கள்) தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
Structure of Me3PBH3, ஒரு பாசுபீன்-போரேன்
**பாசுபீன்-போரேன்கள்** (*Phosphine-boranes*) என்பவை R3-nHnPBH3 என்ற பொதுவாய்ப்பாட்டால் விவரிக்கப்படும் கரிமபாசுபரசு சேர்மங்களாகும். இவை கரிம பாசுபீனும் (R3-nHnPBH3) போரேனும் (BH3) வினைபுரிவதால் தோன்றும் வழிப்பெறுதிகளாகும். இவை பொதுவாக நிறமற்றதாக அல்லது வெள்ளை நிறங்கொண்ட திண்மப் பொருள்களாகும். இந்த சேர்க்கைப் பொருள்கள் காற்றில் நிலையாக இருப்பதால், இவை தாய் கரிமபாசுபீனின் பாதுகாக்கப்பட்ட வடிவத்தைக் குறிக்கின்றன.

தயாரிப்பு
---------

மூலப்பாசுபீனுடன் போரேனைக் கொடுக்கும் மூலப்பொருள்கள் வினைபுரிவதால் பாசுபீன்-போரேன்கள் உருவாகின்றன. 

PR3-nHn + BH3 → R3-nHnPBH3
போரேன் கரைசல்கள் விலை உயர்ந்தவை அல்லது ஆபத்தானவை என்பதால், போரேன் பெரும்பாலும் தளத்திலேயே உருவாக்கப்படுகிறது, எ.கா: அயோடினுடன் போரோ ஐதரைடை சேர்த்து ஆக்சிசனேற்றம் செய்வதன் மூலம் போரேன் தயாரிக்கப்படுகிறது.

பாசுபீனை விடுவிப்பதற்கான நிலையை பெரும்பாலும் மூன்றாம் நிலை அமீனுடன் சேர்த்து சூடாக்குவதன் மூலம் அடையப்படுகிறது:

R3-nHnPBH3 + R'3N → R'3NBH3 + R3-nHnP

மேற்கோள்கள்
-----------

1. ↑  Alayrac, Carole; Lakhdar, Sami; Abdellah, Ibrahim; Gaumont, Annie-Claude (2014). "Recent Advances in Synthesis of P-BH3 Compounds". *Phosphorus Chemistry II*. Topics in Current Chemistry. **361**. பக். 1–82. doi:10.1007/128\_2014\_565. பன்னாட்டுத் தரப்புத்தக எண்:978-3-319-15511-1.
2. 1 2  Brunel, Jean Michel; Faure, Bruno; Maffei, Michel (1998). "Phosphane–Boranes: Synthesis, Characterization and Synthetic Applications". *Coordination Chemistry Reviews* **178-180**: 665–698. doi:10.1016/S0010-8545(98)00072-1. .
3. ↑  Mathur, M. A.; Myers, W. H.; Sisler, H. H.; Ryschkewitsch, G. E. (2007). "Methyldiphenylphosphine-Borane and Dimethylphenylphosphine-Borane". *Inorganic Syntheses* **15**: 128–133. doi:10.1002/9780470132463.ch29.
**காட்டெருது நடனம்** (*Yak dance*) இந்திய மாநிலங்களான அருணாச்சலப் பிரதேசம், சிக்கிம், ஒன்றியப் பிரதேசமான இலடாக்கு மற்றும் அசாம் மாநிலத்திற்கு அருகிலுள்ள இமயமலையின் தெற்கு விளிம்புகளில் நிகழ்த்தப்படும் ஓர் ஆசிய நாட்டுப்புற நடனமாகும். திபெத்திய காட்டெருது நடனம் என்ற பெயராலும் இது அழைக்கப்படுகிறது. 

நடனக் கலைஞர் ஒரு மனிதனை முதுகில் ஏற்றிக்கொண்டு காட்டெருதைப் போல ஆள்மாறாட்டம் செய்து நடனமாடுகிறார். முகமூடி அணிந்த நடனக் கலைஞர் குடும்ப உறுப்பினர்களை (தியோபா கலி) பிரதிநிதித்துவப்படுத்துகிறார். அவர்கள் நூற்றுக்கணக்கான ஆண்டுகளுக்கு முன்பு ஒரு மந்திர பறவையின் உதவியுடன் காட்டெருதை கண்டுபிடித்ததாக நம்பப்படுகிறது. திபெத்திய புத்தாண்டான லோசர் திருவிழாவின் போது காட்டெருதை கௌரவிக்கும் வகையில் காட்டெருது நடனம் ஆடப்படுகிறது. 

2017 ஆம் ஆண்டில், புது தில்லி இராச்சுபாத்தில் நடைபெற்ற இந்தியாவின் 68 ஆவது குடியரசு தின விழாவில் காட்டெருது நடனம் அருணாச்சலப் பிரதேச மாநிலத்தின் அணிவகுப்பு மேசையில் சித்தரிக்கப்பட்டது. காட்டெருது நடனம் அருணாச்சலப் பிரதேசத்தின் புத்த பழங்குடியினரான மகாயான பிரிவின் மிகவும் பிரபலமான அபிநயக் கூத்து வடிவங்களில் ஒன்றாகும். 2017 ஆம் ஆண்டு நடைபெற்ற குடியரசு தின விழாவில் இடம்பெற்ற மற்ற 22 பங்கேற்பாளர்களில் காட்டெருது நடனம் சிறந்த அணிவகுப்பாக முதல் பரிசைப் பெற்றது.

மேற்கோள்கள்
-----------

1. ↑  "UNESCO to present Tibetan Yak Dance as Chinese intangible cultural heritage". Tibetan Review. April 11, 2019. .
2. ↑  Kuiper, Kathleen (2010). *The Culture of India*. Britannica Educational Pub.. பக். 281. பன்னாட்டுத் தரப்புத்தக எண்:9781615301492. .
3. ↑  Dalaï Lama V.; Walter Graf; René de Nebesky-Wojkowitz (1976). *Tibetan Religious Dances*. Mouton. பக். 10, 25, 42, 63, 71, 77, 78, 95, 99, 107. பன்னாட்டுத் தரப்புத்தக எண்:9789027976215. .
4. ↑  "Culture, Music and Folk Dance". *Eastsikkim.nic.in*.
5. ↑  "Yak dance from Arunachal Pradesh to be in Republic Day parade next year". Indian Express. December 20, 2016. .
6. ↑  "Art & Culture". *Tawang.nic.in*.
7. ↑  "Yak Dance of Arunachal Pradesh made history". Arunachal24. January 27, 2017. .
டொரெஸ் நீரிணை
டொரெஸ் நீரிணை - கேப் யோர்க் தீபகற்பம் கீழே உள்ளது; டொரெஸ் நீரிணைத் தீவுகள் பல வடக்கே காணப்படுகின்றன.
**டொரெஸ் நீரிணை** (*Torres Strait*) என்பது ஆஸ்திரேலியாவுக்கும் நியூ கினி தீவிற்கும் இடையில் அமைந்துள்ள நீரிணை ஆகும். இது கிட்டத்தட்ட 150 கிமீ அகலமானது. இதன் தெற்கே ஆஸ்திரேலியாவின் குயின்ஸ்லாந்து மாநிலத்தின் தூர வடக்கில் அமைந்துள்ள கேப் யோர்க் தீபகற்பமும், வடக்கே பப்புவா நியூ கினியின் மேற்கு மாகாணமும் அமைந்துள்ளன.

புவியியல்
---------

டொரெஸ் நீரிணை பவளக் கடலை கிழக்கே அரபூரா கடலுடன் இணைக்கிறது. இது ஒரு பன்னாட்டு முக்கியத்துவம் வாய்ந்த கடற் பாதை ஆயினும், இங்குள்ள கற்பாறைகளும், சிறு தீவுகளும் கடற்பயணம் மேற்கொள்வோரைப் பெரும் சிரமத்துக்குள்ளாக்கும். இதன் தெற்கே உள்ள எண்டெவர் நீரிணை, வேல்ஸ் இளவரசர் தீவிற்கும் ஆஸ்திரேலியாவின் பெருந்தரைப் பகுதிக்கும் இடையில் உள்ளது.

இந்நீரிணையில் டொரெஸ் நீரிணைத் தீவுகள் எனப்படும் பல தீவுக்கூட்டங்கள் காணப்படுகின்றன. குறைந்தது 274 தீவுகள் இக்கூட்டத்தில் உள்ளன. இவற்றில் 17 தீவுகளில் தற்போது மக்கள் குடியிருப்புக்கள் உள்ளன. 6,800 இற்கும் அதிகமான டொரெஸ் நீரிணைத் தீவு மக்கள் (ஆஸ்திரேலியப் பழங்குடிகள்) இந்தத் தீவுகளில் வாழ்கின்றனர். மேலும் 42,000 பேர் இடம்பெயர்ந்து ஆஸ்திரேலியாவின் பெருந்தரைப் பகுதியில் வாழ்கின்றனர்.

இவற்றையும் பார்க்கவும்
----------------------

* டொரெஸ் நீரிணைத் தீவுகள்
Malakand Pass Tunnel
**மலகண்ட் கணவாய்** (*Malakand Pass* ) என்பது பாக்கித்தானின் கைபர் பக்துன்க்வாவில் உள்ள மலகண்ட் மாவட்டத்தில் உள்ள ஒரு மலைப்பாதையாகும் .

கணவாய்க்குச் செல்லும் சாலை தர்கை என்னுமிடத்திலிருந்து தொடங்குகிறது. கணவாய்க்கு குறுக்கே உள்ள சாலை நல்ல நிலையில் உள்ளது, ஆனால் அதிக அளவு பெரிய சரக்கு வாகனங்களால் அடிக்கடி போக்குவரத்து நெரிசல் ஏற்படுகிறது. கணவாய்க்கு ஒரு கிலோமீட்டர் முன் கீழே பள்ளத்தாக்கில் சுவாத் கால்வாயைக் காணலாம். இது சுவாத் ஆற்றில் இருந்து மலகண்ட் கணவாய்க்கு அடியில் உள்ள ஒரு சுரங்கப்பாதை வழியாக மர்தானைச் சுற்றியுள்ள சமவெளிகளுக்கு நீர் செல்வதற்காக ஆங்கிலேயர்களால் கட்டப்பட்டது.

இடதுபுறத்தில், கணவாய்க்கு மேல் உள்ள சாலையில் மலகண்ட் கோட்டை அமைந்துள்ளது. கணவாயின் மறுபுறத்தில், பட்கேலா என்ற சந்தை நகரத்தின் வழியாகச் சாலை ஒன்று செல்கிறது. அதற்கு மேலே ஒரு இந்து ஷாகிகளின் கோட்டை உள்ளது. சித்ரால் போரின் போது கணவாயில் ஒரு போர் நடந்தது. பேரரசர் பகதூர் ஷாவின் மகனும், பேரரசர் ஔரங்கசீப்பின் பேரனுமான முகலாய இளவரசர் இரபி-உஷ்-ஷானின் இல்லமாகவும் இந்தக் கோட்டை இருந்தது.

வரலாறு
------

இது 1895 இல் சித்ரால் போரின் போது முக்கியத்துவம் பெற்றது. சர் ராபர்ட் லோவின் முன்னேற்றத்தைத் தடுக்க 7000 பஷ்தூன்கள் அங்கே தங்க வைக்கப்பட்டிதிருந்தனர். ஆனால் அவர்கள் ஆங்கிலேயர்களால் எளிதில் விரட்டப்பட்டனர். முற்றுகை முடிந்ததும், சித்ராலுக்குச் செல்லும் சாலையைக் காக்க மலக்கண்டில் ஒரு பாதுகாப்பு முகாம் அமைக்கப்பட்டது. 1897 ஆம் ஆண்டு எல்லைப் பகுதி எழுச்சியின் போது, 700 பேர் கொல்லப்பட்ட மலகண்ட் மீதும், 2000 பேர் கொல்லப்பட்ட சக்தாராவின் அருகில் உள்ள காவல் அரண் மீதும் சுவாத்திகள் உறுதியான தாக்குதலை நடத்தினர்.

சான்றுகள்
---------
**ஆப்பிள் நிறுவனம்** (முந்தையப்பெயர்: ஆப்பிள் கம்ப்யூட்டர் நிறுவனம்) ஒரு அமெரிக்கக் கணினி மற்றும் நுகர்வோர் இலத்திரனியல் கருவிகள் நிறுவனமாகும். இந்த நிறுவனமானது 1976 ஆம் வருடம் ஏப்ரல் முதலாம் நாள் குபெர்டினோ, கலிபோர்னியாவில் துவங்கப்பட்டது. கணினி மட்டுமின்றி ஐப்பாடு, ஐஃபோன் போன்ற நுகர்வோர் இலத்திரனியல் கருவிகள் மற்றும் மாக் ஓ.எசு பணிசெயல் முறைமை, ஃபைனல் கட் ப்ரோ, ஐடியுன்ஸ், ஐலைஃப் போன்ற மென்பொருளையும் உருவாக்குகிறது இந்த நிறுவனம்.
இந்த நிறுவனத்தின் பிரதம நிறைவேற்று அதிகாரியாவும் (CEO), தவிசாளராகவும் ஸ்டீவ் ஜாப்ஸ் விளங்கினார். 2010 செப்டம்பர் கணக்கெடுப்பின் படி, உலகளவில் இந்நிறுவனத்தில் 49,400 பேர் வேலை செய்கிறார்கள்.

ஸ்டீவ் ஜாப்ஸ் , ரொனால்டு வாய்ன் மற்றும் ஸ்டீவ் வோஸ்னியாக் ஆகிய நண்பர்களுடன் இணைந்து ஆப்பிள் கம்ப்யூட்டர் நிறுவனத்தை 1976 ஏப்.1ல் தொடங்கினார். இந்நிறுவனம் பர்சனல் கம்ப்யூட்டர், எலக்ட்ரானிக்ஸ், "ஐ-பேட்', "ஐ-போன்'," ஐ-பாட்' உள்ளிட்ட தயாரிப்புகளில் தனிச்சிறப்பு பெற்றது.
ஆப்பிள் நிறுவன கம்ப்யூட்டர்கள், "மேக் ஓஎஸ் எக்ஸ்' எனும் ஆப்பரேட்டிங் சிஸ்டத்தில் செயல்படுகின்றன. 1985ல் ஆப்பிள் நிறுவனத்தில் இருந்து விலகிய ஸ்டீவ் ஜாப்ஸ் , "நெக்ஸ்ட்' எனும் கம்ப்யூட்டர் நிறுவனத்தைத் தொடங்கினார். 1996ல் ஆப்பிள் நிறுவனம், ஸ்டீவ் ஜாப்ஸைத் திரும்ப அழைத்துக் கொண்டது.

ஆப்பிள் என்ற பெயரிடக் காரணம்
----------------------------

ஸ்டீவ் ஜாப்ஸ் , பள்ளி மற்றும் கல்லூரிகளில் படிக்கும்போது, தனது இருப்பிடத்திற்கு அருகிலுள்ள ஆப்பிள் தோட்டத்திற்குச் செல்வதை வாடிக்கையாகக் கொண்டிருந்தார். அவருடைய சந்தோஷம், துக்கம் அனைத்தையும் அந்தத் தோட்டம் பார்த்திருக்கிறது. பிரென்னன் என்ற பெண்ணுடன் இவருக்குக் கல்லூரியில் பழக்கம் ஏற்பட்டது. அவர்கள் காதலிக்கும் இடமும் இந்தத் தோட்டம் தான். அந்த வசந்த காலத்தை நினைவு கூரும் விதமாக, தனது நிறுவனத்திற்கு "ஆப்பிள்' என பெயர் சூட்டினார். நிறுவனம் ஆரம்பித்த பின்னரும், அந்தத் தோட்டத்திற்குச் செல்வதை வாடிக்கையாகக் கொண்டிருந்தார் ஜாப்ஸ்.

மேலும் பார்க்க
--------------

* ஆப்பிள் ஐ-போன்
* ஆப்பிள் ஐ-போன் 4எஸ்
* ஆப்பிள் ஐ-பேடு
* ஆப்பிள் ஐப்பாடு

உசாத்துணை
---------

1. ↑  Linzmayer, Ronald W. (1999). *Apple Confidential: The Real Story of Apple Computer, Inc.*. No Starch Press. .
2. ↑  "Apple Retail Store – Store List" (ஆங்கிலம்). Apple. June 3, 2020 அன்று பார்க்கப்பட்டது.
3. 1 2 3 4 5 6  2010 Apple Form 10-K
4. ↑  Williams, Rhiannon (April 1, 2015). "Apple celebrates 39th year on April 1". Telegraph Media Group.. பார்த்த நாள்: July 9, 2017.